**Проблемалық оқыту технологиясын сабақта қолдану.**

***Жоғары көлік және коммуникация***

***колледжінің арнайы пәндер оқытушысы***

***ИБРАЕВА Манар Абеновна***

Проблемалық ситуацияның рөлі мен мәнін айқындау оқу процесін студенттің белсенді ойлау қызметінің психологиялық-педагогикалық заңдылықтарын дәйектілікпен есепке алу негізінде қайта құру идеясына алып келді. Жаңа педагогикалық фактілерді теориялық ой елегінен өткізу барысында проблемалық оқытудын негізгі идеясы анықталады: білімдердің елеулі бөлігі студенттерге даяр күйінде [берілмейді](https://dereksiz.org/nazarlariizdi-audarulariizdar-dris-jauap-bir-nsadan-arti-bolui.html), оларды оқушылар проблемалық ситуация жағдайларындағы дербес танымдық іс-әрекет процесінде алады.

Проблемалық оқытудың ең негізгі мақсаты-қазіргі заманғы ғылым жетістіктеріне сүйене отырып, продуктивтік және творчестволық оқу процесінің логикалық жолдарын баяндау. Міндеттер: оқытушының проблемалық оқыту процесінің ұйымдастыруының негізгі тәсілдері мен формаларын көрсету, оқытудың ғылымилық дәрежесін жоғарылатып, студенттердің неғұрлым тиімді жалпы дамуына жағдай тудыру.

 Қазіргі педагогикалық оқыту процесінде студенттерді жалпы дамыту мәселелері зерттелуде.

Жан-жақты және үйлесімді дамыған жеке бастың аса маңызды көрсеткіші - жоғары дәрежедегі ойлау қабілетінің болуы. Егер оқыту творчестволық қабілеттерді дамытуға алып келетін болса, онда мұны сөздің қазіргі мағынасында дамыта оқыту деп санауға болады, ал егер олай болмаса, онда басқа емес, тек оқыту процесін активтендіру туралы,оның тиімділігі туралы айтуға болады.

Дамыта, яғни жалпы және арнайы дамуға алып келетін оқыту деп мынадай оқытуды айтады: бұл оқыту жағдайында оқытушы, ойлауды дамыту заңдылықтарына сүйене отырып, арнайы педагогикалық құралдар арқылы студенттердің ғылым негіздерін оқып үйрену процесінде ойлау қабілеттері мен танымдық қажеттерін қалыптастыру жөнінде нысаналы жұмыс жургізеді. Осындай оқыту, біздің ойымызша, проблемалық немесе проблемалық-дамытушы оқыту болып табылады.

Проблемалық оқытуды, ол оқыту процесін күшейтетін [болғандықтан](https://dereksiz.org/8-sinip-i-tur-ab1a1b6-atinasin-anafattandiratin.html), активтендіруімен тенестіреді. «Оқытуды активтендіру», «колледж студентінің белсенділігі», «студенттің танымдық белсенділігі», «проблемалық оқыту» терминдері көбінесе сараланбай қолданылады. Оқытуды активтендіру принципін студенттерін ақыл-ой жұмысын күшейту жолында күрескендердің бәрі-ақ ұсынып келді. Алайда бұл ұғымдардың мазмұнын анықтауда да, белсенді оқудың мәнін түсінуде де пікір бірлігі болмады.

Проблемалық оқыту студенттерді ақыл-ой әрекеттеріне бұлайша жаттықтыруға әкеп саймайды. Проблемалық оқыту жолымен активтендірудің мақсаты-студенттердің ұғымдарды меңгеру дәрежесі көтеріп, кездейсоқ, стихиялы түрде қалыптасқан тәртіптегі жекелеген ойлау операцияларына емес, қайта стереотипті емес міндеттерді шешуге арналған ақыл-ой әрекеттерінің жүйесіне үйрету. Бұл белсенділік мынадан көрінеді: студент фактілік материалды талдап, салыстыра, синтездей жалпырастыра, нақтылай отырып, одан өзі жаңа информация алады.

Басқа сөзбен айтқанда, бұл-бұрын менгерген білімінің көмегі [арқылы білімдерін кеңейту](https://dereksiz.org/sabati-tairibi-jastar-bizdi-bolashafimiz-sabati-masati-jaa-tai.html), тереңдету және бұрынғы білімдерін жаңаша қолдану болып табылады. Бұрынғы білімдерін жаңаша қолдануға кітап та, мұғалімде үйрете алмайды мұны тиісті ситуацияға тап болған оқушы іздейді әрі табады. Студенттердің ақыл-ой әрекеттерінің жүйесіне біртіндеп ие болуы шеберліктердің, дағдылардың, сондай-ақ әрекеттер жасау тәжірибесінің жинақталуына, ақыл-ой қызметінің сапасының өзгеруіне, әдетте ғылыми, сыни, диалектикалық деп аталатын ойлаудың ерекше типінің қалыптасуына алып келеді.

Проблемалық оқытудың мақсаты-ғылыми таным нәтижелерін, білімдер жүйесін ғана меңгеріп қоймай, сонымен бірге бұл нәтижелерге жету жолының өзі де, процесінде меңгеру, студенттің танымдық [дербестігін қалыптастырып](https://dereksiz.org/306-top-studendi-orinbaj-araat-amangeldiizi-penaza-tilin-oitu.html), оның творчестволық қабілеттерін дамыту.

Проблемалық оқыту процесін ұйымдастырудың негізінде студенттің оқу-танымдық ізденіс әрекетінің принципі, яғни олардың ғылым қорытындыларын, әрекет тәсілдерін ашу, жаңа нәрселерді немесе білімдерді практикада қолданудың тәсілдерін ойлап табу принципі жатыр.

Проблемалық оқыту оқытушыға оқу материалы мен оқыту әдістерін түрлендіріп отыруға мүмкіндік береді. Оқу проблемаларының әр түрлі типтерінің болуы студенттің ізденіс, [ішінара ізденіс](https://dereksiz.org/saba-tri-ishinara-izdenis-engizilgen-ajtalau-sabafi.html), конструкциялы-өнертабыс, көркем оқу-танымдық іс-әрекеті мен репродуктивтік және практикалық сипаттағы өздігінен орындайтын практикалық жұмыстарын немесе оқытушының оқу материалын баяндап беруін қамтамасыз етеді.

Проблемалық оқытуға барлық студенттердің шамасы жете ме? Іс жүзінде барлығының дерлік шамасы жетеді. Алайда студенттердің жас және даралық еркешеліктеріне, олардың проблемалық оқытудың методтарына үйретілу дәрежесіне байланысты проблемалық деңгейі мен танымдық дербестік дәрежесінің айырмасы болады.

Проблемалық оқытудың теориялық мәселелерін М.И.Махмутов, Т.В.Кудрявцев, А.М.Матюшкин, И.Я.Лернер, Д.В.Вильнеев, Ю.Н.Бабанский және т.б. кең зерттеген еді.

Қазіргі ғылым мен техниканың шарықтап алға басқан кезеңінде проблемалы оқытуды игеріп, оқу-тәрбие жұмыстарында қолданбаса болмайды. Проблемалық оқытуды игеруге бағытталған біз ұйымдастырған ізденіс жұмыстары проблемалық оқыту сабағының дәстүрлі аралас сабаққа қарағанда біршама артықшылықтары барлығына көз жеткізді.

Ізденіс жұмыстары колледж оқытушыларын қатыстыра отырып жүргізілген болатын. Колледжде әр сабақтың ұзақтығы 90 минут болатынын ескерсек, мұнда проблемалы оқытуды енгізуде мектептерге қарағанда мүмкіндігі мол. Өйткені проблемалы оқыту сабағын өткізуде уақыт тапшылығы болмағаны жақсы.

Проблемалы сабақ барысында жіберілген [қателіктерді анықтап](https://dereksiz.org/isa-merzimdi-jospar-bolim-fizikali-olsheuler-pedagogti-ati--jo.html), талдау жасауға ерекше көңіл бөлінуге тиіс және бұндай жұмысты оқушылармен бірлесіп жұмыс жасаудың барлық кезеңінде жүргізіп отырған жөн.

Ізденіс жұмыстарын өткізу кезеңінде студенттердің жіберген қателіктерін талдаудың мынадай бағыты белгіленді:

- студенттер жіберген қателіктерді анықтап алу;

- қателіктер кеткендігіне студенттердің көздерін жеткізу;

- қателіктердің жіберілу себептерін оқушылар күшімен анықтау.

Ізденіс жұмыстары мынадай тұжырымдар жасауға мүмкіндік береді:

- проблемалы оқыту сабақтары дәстүрлі аралас сабақтармен салыстырғанда, біріншіден, көп дайындықты қажет етеді, екіншіден, сабақтың жүрісі көп уақытқа созылады;

- белгілі бір пәнді бөлінген сағатына сай игеру үшін пән программасында көрсетілген тақырыптарды негізгі және қосалқы материалдарға бөліп алу қажет;

- қосалқы материалдарға бөлінген сағаттарды азайту арқылы негізгі материалдарға арналған сағаттарды көбейтуді ойластыру қажет;

- негізгі материалдарды оқытуды проблемалы сабақтарды ұйымдастыру арқылы өткізуге тырысып, қалғандарын дәстүрлі аралас сабақтармен өткізу пән тақырыптарын үйлесімді игерудің ең тиімді жолы екендігі анықталды.

Студенттердің әр түрлі оқу есептерін шығару, қойылған мәселелерді шешу кезінде [өз білімдерін қолдана білуіне](https://dereksiz.org/saba-tri-ajtalau-sabafi-saba-tipi-bilim-men-dafdini-oldana-bil.html), маңыздысын іріктей білуіне, терең ойлай білуіне жасалынған талдау, проблемалық оқытудың арқасында студенттердің жоғары дәрежеде өз бетімен жұмыс істеу қасиеті қалыптасатынын көрсетеді.

Оқытушыдар білімдерді меңгеру дәрежесін анықтау үшін студенттерге ұдайы сұрақтар беріп отырады. Бұл жағдайда тіпті күрделі де маңызды сұрақтардың өзі де, әдетте, проблема қойғандық болып табылмайды: олар белгілі білімдерден тұратын жауаптар алу мақсатымен беріледі.Әрине, мұндай сұрақтар студенттердің белсенді ойлау қызметіне түрткі болмайды; ес мидың қоймасында бар дайын информацияны іздегенде қиналмай жұмыс істейді. Информациялық сұрақтар дегеніміз осы.

Студенттерде интеллектуалдық қиындық тудыратын сұрақтар проблемалық сұрақтар болып табылады, өйткені оларға берілетін жауаптар студенттің бұрынғы білімдерінде де, мұғалім ұсынатын информацияда да жоқ. Сұрақтардың бұл өзгешелігін педагогтар бұрын да кездестіріп отырған және оларды «қиындығы бар сұрақтар» деп атаған.

Проблемалық сұрақта әлі ашылмаған проблема, белгісіз дүниелер, жаңа білімдер болады, оларға қол жеткізу үшін қандай да бір интеллектуалдық әрекет, белгілі нысанадағы ойлау процесі қажет.

Практика көрсетіп отырғандай, проблемалық ситуациядан шығудың төрт жолы болуы мүмкін:

а) проблеманы [оқытушының өзі қойып](https://dereksiz.org/booj-3-mfalimni-ozin-ozi-terbieleui-kesibi-ozin-ozi-bilim-jeti.html), өзі шешеді;

ә) оқытушы проблеманың тұжырымдауға, болжамдар ұсынуға, гипотезаны дәлелдеу мен шешімді тексеруге студенттерді қатыстыра отырып, проблеманы өзі қойып, өзі шешеді.

б) студенттер проблеманы өздіктерінен қойып, бірақ оны оқытушының қатысуымен және көмегімен шешеді;

в) студенттер проблеманы өздіктерінен қойып, оны оқытушының көмегінсіз шешеді.